Page:John Anderson my Jo (1).pdf/4



My daddie is a canker’d carle,

He’ll no twine with his gear,

My minnie she’s a scaulding wife,

Hands a’ the house a-steer;

But let them say, or let them do,

Its a’ ane to me,

For he’s low down, he’s in the broom,

That’s waiting on me;

Waiting on me, my love,

He’s waiting on me;

For he’s low down, he’s in the broom,

That’s waiting on me.

My auntie Kate sits at her wheel,

And sair she lightlies me;

But weel ken I, it’s a envy,

For ne’er a joe has she.

But let them say, &c.

My cousin Kate was sair beguil’d

With Johnnie in the glen;

And aye since syne, she cries, beware

O’ false deluding men.

But let them say, &c.

Gleed Sandy he came wast ae night,

And speir’d when I saw Pate?

And aye since syne the neighbours round

They jeer me air and late.

But let them say, or let them do.

Its a’ ane to me;

For I’ll gae to the bonny lad

That’s waiting on me;